##### Projekts

LATVIJAS REPUBLIKAS MINISTRU KABINETS

2014. gada\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_\_.§)

Grozījumi Ministru kabineta 2010.gada 21.jūnija noteikumos

Nr.541 „Noteikumi par valsts un pašvaldību institūciju

amatpersonu un darbinieku atlīdzības uzskaites sistēmu”

Izdoti saskaņā ar

Valsts un pašvaldību institūciju amatpersonu

 un darbinieku atlīdzības likuma 3.panta
astoto daļu

1.Izdarīt Ministru kabineta 2010.gada 21.jūnija noteikumos Nr.541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" (Latvijas Vēstnesis, 2010, 101.nr.; 2013, 41.nr., 188.nr., 244.nr.) šādus grozījumus:

1.1. aizstāt 9.un 10.punktā skaitli un vārdu “1.martam” ar skaitli un vārdu “10.februārim”;

1.2. svītrot 20. un 21.punktā vārdu un pieturzīmi “pašvaldības,”;

1.3. papildināt noteikumus ar 21.1 punktu šādā redakcijā:

“21.1 Šo noteikumu 20. un 21.punktā minēto informāciju:

 21.11. par pašvaldībām Finanšu ministrija reizi ceturksnī līdz pārskata ceturkšņa pēdējam mēnesim sekojošā mēneša divdesmit piektajam datumam iegūst no Centrālās statistikas pārvaldes apkopotās informācijas veidlapa Nr. 2-darbs-pašvaldības “Pārskats par darbu”;

21.12. par pašvaldības dibinātas izglītības iestādes pedagogiem Finanšu ministrija reizi ceturksnī līdz pārskata ceturkšņa pēdējam mēnesim sekojošā mēneša divdesmit piektajam datumam iegūst no Izglītības un zinātnes ministrijas pārziņā esošās Valsts izglītības informācijas sistēmas.”;

1.4. izteikt 23.2.apakšpunktu šādā redakcijā:

“23.2. rindā “Ministrija/centrālā valsts iestāde/pašvaldība” norāda pilnu tās ministrijas, centrālās valsts iestādes vai pašvaldības nosaukumu, kas iesniedz pārskata kopsavilkumu. Sadaļā “Kodi” norāda ministrijas vai centrālās valsts iestādes kodu saskaņā ar likumu par valsts budžetu kārtējam gadam;”;

1.5. svītrot 23.3. un 23.10.1.2. apakšpunktā vārdu un pieturzīmi “pašvaldības,”;

1.6. papildināt noteikumus ar 32.1 un 32.2 punktu šādā redakcijā:

“32.1 Pašvaldības šo noteikumu 20. un 21.punktā minēto informāciju par 2014.gada decembri iesniedz Finanšu ministrijā pārskata (15.pielikums) veidā Ministriju, centrālo valsts iestāžu un pašvaldību budžeta pārskatu informācijas sistēmā līdz 2015.gada 20.janvārim.

32.2 Šo noteikumu 5.1 punkts stājas spēkā 2016.gada 1.janvārī.”

2. Šo noteikumu 1.2., 1.3., 1.4. un 1.5. apakšpunkts stājas spēkā 2015.gada 1.janvārī.

Ministru prezidente                                                     L.Straujuma

Finanšu ministrs                                         A.Vilks

23.09.2014. 9:50

G.Goldmane

Finanšu ministrijas

Sabiedriskajā sektorā nodarbināto

atlīdzības politikas nodaļas konsultante

67083979, Ginta.Goldmane@fm.gov.lv